Újabb fontos szakaszához érkezett a főváros legújabb hídjának kivitelezése - videó
Már a második régi hídszerkezet bontása is folyamatban van a budapesti Déli összekötő vasúti hídon, annak érdekében, hogy a helyére a harmadik új vasúti híd is felépülhessen a Duna felett.
A kivitelezés során először az északi hidat bontották el, most pedig a délin van a sor. A Magyar Építők videósai a decemberben elkezdett munkafolyamatban a nyolc közül az első hídszerkezet süllyesztését örökítették meg, amelyet aztán vízi úton szállítanak el.

Videó a régi hídszerkezet bontásáról:

Ahogy az Origo is megírta korábban: a projekt a Nemzeti Infrastruktúra Fejlesztő Zrt. (NIF) beruházásában, a Budapest Fejlesztési Központ (BFK) együttműködésében valósul meg, a generálkivitelezést a Duna Aszfalt Zrt. végzi. 

A fejlesztés célja a Budapest−Hegyeshalom vasútvonalon lévő Déli összekötő vasúti híd újjáépítése: ennek során a két régi - 1948-ban átadott - egyvágányos szerkezetet elbontják, és három új egyvágányos szerkezetet építenek a helyére.
közlekedés fejlesztés gazdaság híd déli összekötő vasúti híd Gazdaság beruházás